อีซูซุ ดีแมคซ์

**อีซูซุ ดีแมคซ์** () เป็นรถกระบะที่ได้รับการผลิตและพัฒนาโดยอีซูซุ เพื่อมาทดแทนรถกระบะรุ่นเก่าคือ อีซูซุ ฟาสเทอร์ () เริ่มผลิตครั้งแรกในปี พ.ศ. 2545

ในออสเตรเลียระหว่างปี พ.ศ. 2546 ถึง 2551 อีซูซุ ดีแมคซ์ ได้ออกวางตลาดในชื่อ โฮลเดน โรดีโอ (Holden Rodeo) แต่หลังจากนั้นก็มีการเปิดตัวอีกครั้งในชื่อ โฮลเด้น โคโลราโด (Holden Colorado)

อีซูซุ ดีแมคซ์ ยังมีรถที่ใช้แพลตฟอร์มเดียวกันคือ อีซูซุ มิว-เซเว่น (Isuzu Mu-7) ในรุ่นแรก และ อีซูซุ มิว-เอ็กซ์ (Isuzu Mu-X) ในรุ่นต่อไป

## รุ่นที่ 1 (RA, RC; พ.ศ. 2545)

### รุ่นแรก ก่อนปรับโฉม (i-190)
นับตั้งแต่วันที่ 22 พฤษภาคม พ.ศ. 2545 วงการรถยนต์ต้องจารึกกับการเปิดตัว ISUZU D-MAX ปิกอัพสมบูรณ์แบบระดับโลก ตอบโจทย์ความต้องการ และประเทศไทยเป็นที่แรกของโลกที่ได้แนะนำก่อนใคร จนสร้างยอดขายสร้างความเชื่อมั่น มั่นใจ จนมียอดขายด้วยยอดขายมากกว่า 2 ล้านคัน นับเป็นความภูมิใจอันสูงสุดที่ปิกอัพสัญชาติไทยขจรไกลไปทั่วโลก
รถปิกอัพ “อีซูซุ ดีแมคซ์” (Isuzu D-Max) เปิดตัวครั้งแรกในโลกที่เมืองไทย โดยสร้างปรากฏการณ์ที่สื่อมวลชนไทยขนานนามว่า “อีซูซุ ดีแมคซ์ ฟีเวอร์” ด้วยยอดจำหน่ายมากกว่า 10,000 คันภายใน 10 วันแรกของการออกสู่ตลาด หลังจากนั้น 1 ปีต่อมา อีซูซุเป็นแบรนด์แรกที่เปิดตลาดรถปิกอัพเซ็กเม้นต์ใหม่สำหรับรถปิกอัพขับเคลื่อน 2 ล้อยกสูงในประเทศไทย โดยใช้ชื่อว่า “อีซูซุ ดีแมคซ์ ไฮแลนด์เดอร์” ซึ่งกลายเป็นรถรุ่นยอดนิยมของผู้ใช้รถปิกอัพชาวไทย จนทำให้ค่ายรถยนต์อื่นๆต้องผลิตรถรุ่นนี้ออกมาแข่งขันในตลาด

ปิกอัพสมบูรณ์แบบเปิดตัวครั้งแรกในโลกที่เมืองไทย ตัวรถใหม่หมดใหญ่ขึ้นกว่าเดิมลบภาพความเป็นรุ่น Dragon Eyes อย่างสิ้นเชิงสำหรับคำว่า D-MAX มีที่มาดังนี้ คำว่า D: สุดยอดแห่งความสมบูรณ์แบบ MAX : สุดยอดแห่งความยอดเยี่ยม จึงรวมมาเป็นคำว่า D-MAX สุดยอดรถปิกอัพสมบูรณ์แบบระดับโลกน และยังเป็นรถปิกอัพที่ร่วมมือกันระหว่าง อีซูซุ มอเตอร์ (ประเทศญี่ปุ่น) และ เจเนอรัล มอเตอร์ (GM) โดยในช่วงแรกจำหน่าย 3 รูปแบบตัวถังตั้งแต่รุ่น Spacecab แค็บตอนครึ่ง, Spark ปิกอัพตอนเดียว และ Rodeo 4WD ปิกอัพขับเคลื่อน 4 ล้อ หลังจากนั้นในช่วงเดือนสิงหาคม ปีเดียวกันมีการแนะนำรุ่น 4 ประตู ในชื่อ Cab 4 ทั้งขับเคลื่อน 2 ล้อ และ ขับเคลื่อน 4 ล้อ สมทบทางเลือก ขยายกลุ่มลูกค้าที่ไม่เคยสัมผัสกับแบรนด์ ISUZU และกลุ่มลูกค้ารถเก๋งเป็นวงกว้าง

พร้อมนวัตกรรมใหม่ ไฟหน้า HID ปรับระดับความสูงต่ำได้ถึง 4 ระดับ ระบบช่วงล่างหน้าแบบปีกนก 2 ชั้นพร้อมคอยล์สปริงในรุ่นขับเคลื่อน 2 ล้อมาตรฐาน ระบบพวงมาลัยแบบแร็คแอนด์พีเนี่ยน ออกแบบเพื่องานบรรทุกโดยเฉพาะ รุ่นขับเคลื่อน 4 ล้อ หันมาใช้ระบบควบคุมเปลี่ยนการขับเคลื่อนแบบกดปุ่ม (เดิมเป็นคันเกียร์พิเศษหรือเกียร์ฝาก) มาเป็นด้วยระบบไฟฟ้าในชื่อ Touch-On-The-Fly โช้กอัพแก๊ส แชสซีส์ แบบประกอบซ้อน 3 ส่วน และ ถุงลมนิรภัยคู่หน้า กับ ระบบเบรก ABS พร้อม EBD

ดประกายตลาดรถปิกอัพขับสองยกสูงให้โด่งดังด้วยการเปิดตัวรุ่น Hi-Lander ในวันที่ 12 กันยาน พ.ศ. 2546 ซึ่งต่อมารถประเภทนี้ได้รับความนิยมสูงสุด และมีสัดส่วนมากที่สุดในตลาดรถปิกอัพ พร้อมกับการเพิ่มออพชั่นบางรายการในรุ่นปกติ ทั้งไฟตัดหมอกหน้า บันไดข้าง ในรุ่น LS ขับเคลื่อน 4 ล้อ และเพิ่มแถบกรอบแสงสีเขียวในกระจกหน้ารถ (Sunband) และเพิ่มรุ่น Cab SX ทางเลือกแห่งความสบายด้วยกระจกไฟฟ้า เซ็นทรัลล็อกและพวงมาลัยพาวเวอร์ปรับระดับได้ รวมถึงปรับช่วงล่างในรุ่น 4 ประตู Cab 4 ให้มีความนุ่มนวลดุจรถเก๋งแบบ Flex-Plus Suspension พร้อมฉลองยอดขาย 1 ปี 100,000 คัน

ขุมพลังในช่วงนั้นเป็นเครื่องยนต์ดีเซลเทอร์โบ 3.0 ลิตร รุ่น 4JH1-T MAX 120 แรงม้าที่ 3,800 รอบ/นาที แรงบิดสูงสุด 245 นิวตันเมตรที่ 2,000 รอบ/นาที ควบคุมหัวฉีดด้วยระบบอิเล็กทรอนิกส์ กับเครื่องยนต์ดีเซลเทอร์โบยอดนิยม 2.5 ลิตร รุ่น 4JA1-T MAX 79 แรงม้าที่ 3,900 รอบ/นาที แรงบิดสูงสุด 176 นิวตันเมตรที่ 1,800 รอบ/นาที พร้อมเกียร์ธรรมดา 5 สปีดและเกียร์อัตโนมัติ 4 สปีด MAXMATIC

#### เปลี่ยนเครื่องใหม่
แนะนำรถปิกอัพเครื่องยนต์คอมมอนเรลเป็นครั้งแรกของอีซูซุคือ “อีซูซุดีแมคซ์ 3,000 ดีดีไอ ซูเปอร์คอมมอนเรลสายพันธุ์แท้!” หนึ่งปีต่อมามีการเปลี่ยนแปลงครั้งใหญ่ในวันที่ 6 ตุลาคม พ.ศ. 2547 เปิดตัวเครื่องยนต์ดีเซลคอมมอนเรลสายพันธุ์แท้มาจำหน่ายทั้ง ขนาด 3.0 ลิตร รหัส 4JJ1-TC เพิ่มพลังจากเครื่องเดิม 26 แรงม้า เป็น 146 แรงม้าที่ 3,600 รอบ/นาที แรงบิด 294 นิวตันเมตรที่ 1,400-3,400 รอบ/นาที พร้อมเกียร์ธรรมดา 5 สปีดและเกียร์อัตโนมัติ 4 สปีด MAXMATIC II โดยมาแทนเครื่องยนต์ดีเซลเทอร์โบ 3.0 ลิตร รุ่น 4JH1-T MAX  และในวันที่ 16 กุมภาพันธ์ พ.ศ. 2548 กับขุมพลังใหม่ 2.5 ลิตร รหัส 4JK1-TC 116 แรงม้าที่ ที่ 3,600 รอบ/นาที แรงบิด 280 นิวตันเมตรที่ 1,800-2,200 รอบ/นาที จับคู่กับเกียร์ธรรมดา 5 สปีด โดยซูเปอร์พลัง ซูเปอร์ประหยัดผ่านมาตรฐานไอเสีย EURO 3 โดยยังมีเครื่องยนต์ยอดนิยม 2.5 ลิตร รุ่น 4JA1-T MAX จำหน่าย นอกจากนี้ในรุ่นเครื่องยนต์ 2.5 Ddi i-TEQ พิสูจน์แล้ว 1,727 กม. เชียงใหม่ - มาเลเซีย (ปาดังเบซาร์) น้ำมัน 1 ถังยังเหลือ จากผู้ใช้รถ ISUZU ตัวจริง พร้อมกับปรับหน้าตาใหม่ด้วยกระจังหน้าใหม่ทรงหน้าย้อยรับกับกันชนหน้าทรงสปอร์ต ล้ออัลลอยลายใหม่ ภายในปรับเล็กน้อย โดยเฉพาะชุดมาตรวัดความเร็วใหม่ เพื่อรับกับรุ่นใหม่ เครื่องยนต์ใหม่ และในวันที่ 16 กันยายน พ.ศ. 2548 เปิดรุ่นใหม่สุด! มีการปรับความสูงของรุ่น Hi-Lander และ LS ทั้ง 2 ประตู Spacecab และ 4 ประตู Cab4 เพิ่มจากเดิม 25 ซม. รวมถึงปรับออพชั่นให้มีความทันสมัยทั้งกระจกมองข้างสีเดียวกับตัวรถพร้อมไฟเลี้ยว LED กล่องใส่แว่นตาพร้อมไฟอ่านแผนที่ขนาดใหญ่ และเครื่องเล่นวิทยุเทป CD แบบ 2 DIN พร้อมกุญแจและรีโมทแบบ Keyless Entry และในรุ่น 4 ประตู Cab4 ทั้ง SLX, Hi-Lander และ LS เพิ่มระบบป้องกันการสตาร์ทเครื่องยนต์ด้วยกุญแจปลอม Immobilizer และเป็นการปิดฉากเครื่องยนต์ 4JA1-T MAX 2.5 ลิตร

### รุ่นแรก หลังปรับโฉม

รุ่นใหม่ของโลก! เกิดขึ้นแล้วในวันที่ 9 สิงหาคม พ.ศ. 2549 ส่งเครื่องยนต์ดีเซลใหม่ ในรหัส 4JJ1-TCX พร้อมระบบเทอร์โบแปรผัน VGS Turbo 3.0 ลิตร 163 แรงม้าที่ 3,600 รอบ/นาที แรงบิด 360 นิวตันเมตรที่ 1,800-2,800 รอบ/นาที ในรุ่นเกียร์ธรรมดา 5 สปีด MUX และ 333 นิวตันเมตรที่ 1,600-3,2000 รอบ/นาที ในรุ่นเกียร์อัตโนมัติ 4 สปีด MAXMATIC III ทำตลาดควบคู่กับเครื่องยนต์ดีเซลเทอร์โบ 3.0 ลิตร รหัส 4JJ1-TC 146 แรงม้า กับ 2.5 ลิตร รหัส 4JK1-TC 116 แรงม้า พร้อมการปรับโฉมครั้งใหญ่ตั้งแต่ภายนอก ดีไซน์มาดสปอร์ต ตั้งแต่กระจังหน้า กันชนหน้า พร้อมไฟหน้า Projector ทรงข้าวหลามตัด เด่นที่ไฟเลี้ยว ไฟหลัก และไฟสูงอยู่ในโคมเดียวกัน ครั้งแรกในวงการรถปิกอัพ ไฟท้ายแบบมัลติรีเฟลกเตอร์แบบสีใส Clear Lens และสีเข้ม Smoke Lens และสคู๊ฟบนฝากระโปรงดีไซน์ Built-In ในรุ่น 3.0 Ddi VGS Turbo ภายในติดตั้งมาตรวัดเรืองแสง Super Vision พร้อมเครื่องเล่น CD MP3 ที่ ISUZU เป็นเจ้าแรกติดตั้งในรถปิกอัพ ดีไซน์ทรงกลมทั้งช่องแอร์ ปุ่มควบคุมต่างๆรวมถึงโลโก้พวงมาลัย และยังเพิ่มรุ่นเครื่องยนต์ 2.5 Ddi i-TEQ ในรุ่น Hi-Lander 2 ประตูและ 4 ประตู และรุ่น Rodeo LS ทั้ง 3 ขุมพลังพิสูจน์มาแล้ว กับคาราวาน น้ำมันถังเดียวเที่ยวไกล 3 ประเทศ ไทย-ลาว-เวียดนาม 1,102 กม. ทั้ง 8 คัน โดยน้ำมันยังเหลือและไฟเตือนไม่มีปรากฎ

#### Gold Series

ที่สุดแห่งคุณค่าระดับทอง เกิดขึ้นในวันที่ 1 ตุลาคม พ.ศ. 2550 ซึ่งเป็นปีครบรอบการดำเนินธุรกิจ 50 ปี สามารถทำยอดผลิตครบ 2 ล้านคัน พร้อมกับการเปิดตัว ISUZU D-MAX Gold Series จุดเด่นตรงที่ โลโก้ ISUZU สีทองที่กระจังหน้า ด้านท้าย และพวงมาลัย พร้อมออพชั่นใหม่ๆทั้ง เสาอากาศแบบสั้น กระจกมองข้างพร้อมไฟเลี้ยว LED ปรับ-พับไฟฟ้า ชุดแต่งกันชนหน้า เบาะนั่งกึ่งหนังแท้สีดำในรุ่น LS ไฟเบรกดวงที่ 3 สีขาวแบบ LED และกุญแจพร้อมรีโมทในตัว Integrated Key พร้อมแนะนำรุ่น Hi-Lander 4 ประตู เครื่องยนต์ 3.0 Ddi VGS Turbo และหนึ่งปีให้หลังในวันที่ 11 มีนาคม พ.ศ. 2551 มีการแนะนำรุ่น Hi-Landerและ Rodeo LS 2 ประตู เครื่องยนต์ 3.0 Ddi VGS Turbo และ Spacecab SLX SMART เครื่องยนต์ 2.5 Ddi i-TEQ เป็นอีกทางเลือก และยังแนะนำ ซูเปอร์พรีเซ็นเตอร์ชื่อดังทั้ง 4 ตั้งแต่ ก็อต จักรพันธ์ ครบุรีธีรโชติ, มอส ปฏิภาณ ปฐวีกานต์, ปีเตอร์ คอร์ป ไดเรนดัล และโดม ปกรณ์ ลัม และคาราวานประหยัดน้ำมัน ครั้งนี้ ล่องใต้เข้าประเทศเพื่อนบ้านอย่างมาเลเซีย (ปีนัง) 1,215 กม. ด้วยน้ำมันถังเดียว

#### Platinum

วันที่ 15 ตุลาคม พ.ศ. 2551 แนะนำรุ่น ISUZU D-MAX Platinum โดยเป็นการปรับโฉมหรือ Facelift ด้วยความหล่อที่สปอร์ตขึ้น ตั้งแต่กระจังหน้าดีไซน์โครเมี่ยมแบ่งตัวตนตามเอกลักษณ์แบบลายเขี้ยว รวมถึงล้ออัลลอยลาย 6 ก้านคู่ 16 นิ้ว และเป็นครั้งแรกในวงการรถปิกอัพด้วย เครื่องเล่น DVD 2IN จาก Kenwood 6.1 นิ้ว พร้อมกล้องมองหลัง ติดตั้งมาตรวัดความเร็วและรอบเครื่องยนต์ในรุ่น Spark พร้อมชุดแต่งโครเมี่ยมที่ไฟตัดหมอก คอนโซลเกียร์ ช่องแอร์ และลำโพง และยังแนะนำรุ่น SMART เครื่องยนต์ 2.5 Ddi i-TEQ รุ่นคุ้มค่า ที่คราวนี้มาถึง 3 รุ่น ทั้ง Spacecab SLX, Cab 4 SLX และ Hi-Lander 2 ประตู คาราวานประหยัดน้ำมัน ยังคงจัดกันต่อเนื่องกับ 1,250 กม. จากสุราษฎร์ธานี-มาเลเซีย-สิงคโปร ครั้งนี้ 1,250 กม. ด้วยน้ำมันถังเดียว

#### Super Platinum
17 กันยายน พ.ศ. 2552 ความต้องการยังไม่หยุดยั้ง ISUZU เปิดตัว ISUZU D-MAX Super Platinum ที่มาพร้อมความสปอร์ต หรูหรา ด้วยล้ออัลลอยลาย 6 ก้านคู่สีทูโทนปัดเงา 16 นิ้ว ชุดแต่งกันชนหน้า พร้อมโทนสีภายในแบบ ดำ-เบจ, ดำล้วนและสีเทาเข้ม นอกจากนี้ระบบความบันเทิงจาก Kenwood มาพร้อมระบบนำทางอัจฉริยะ i-GENII พร้อมกล้องมองหลังครั้งแรกในวงการรถปิกอัพและในวันที่ 17 กุมภาพันธ์ พ.ศ. 2553 ตอบโจทย์คนยุคใหม่ ที่มีแนวทางการแต่งรถเป็นของตัวเองหรือชอบแนวชีวิตผจญภัย ด้วยการเปิดตัวรถปิกอัพไลฟ์สไตล์ครั้งแรก ในชื่อรุ่น X-Series ที่ตกแต่งด้วยโทนสีดำแดง อันเป็นเอกลักษณ์ ทั้งในรุ่น Spacecab SLX Speed, Hi-Lander, LS 4WDทั้ง 2 ประตูและ 4 ประตู จำหน่ายเฉพาะเกียร์ธรรมดา 5 สปีด คาราวานประหยัดน้ำมัน ด้วยน้ำมันถังเดียวใหญ่สุดกับ เชียงราย-ลาว-จีน 1,114 กม. สุดท้าทายกับเทือกเขาสูงกว่า 2,400 เมตรและทุกโค้งนับพันผ่านอุปสรรคนานัปการ แต่ก็พิสูจน์แล้วทั้ง 8 คัน น้ำมันยังเหลือทุกคัน

#### Super Titanium (รุ่นสุดท้ายก่อนเปลี่ยนเจนใหม่)
ปิดท้ายโมเดลนี้ด้วย ISUZU D-MAX Super Titanium ด้วยการปรับลุคเข้มกว่าเดิมด้วยชุดโครเมี่ยมทั้งกรอบประตูและคิ้วชายล่าง มาตรวัดเรืองแสง Super Vision สีส้ม เพิ่มกล้องหน้ารถ เพื่มความสะดวกในการจอดรถ และปรับรุ่น X-Series ปิกอัพไลฟ์สไตล์เร้าใจสปอร์ตขึ้น พร้อมรุ่นเกียร์อัตโนมัติ 4 สปีดในรุ่น Hi-Lander 4 ประตู เครื่องยนต์ 3.0 Ddi VGS Turbo โดยเปิดตัวในวันที่ 23 กันยายน พ.ศ.2553

ตลอดการทำตลาดของ ISUZU D-MAX ได้สร้างปรากฎการณ์ที่สื่อมวลชนไทยขนานนามว่า “อีซูซุดีแมคซ์ ฟีเวอร์” และจำหน่ายมากกว่า 10,000 คัน ภายใน 10 วันแรก ของการออกสู่ตลาดในเมืองไทย และได้ยอดขายในประเทศ 1 ล้านคันในระยะเวลาเพียง 7 ปีเศษ

## รุ่นที่ 2 (RT; พ.ศ. 2554)

สานต่อความสำเร็จจาก ISUZU D-MAX รุ่นที่แล้ว ในวันที่ 29 กันยายน พ.ศ. 2554 ด้วยดีไซน์ใหม่หมดทั้งคันดุจรถไฟหัวกระสุน กับตัวรถที่ใหญ่ขึ้นกว่ารุ่นก่อน พร้อมแนะนำรุ่น Spacecab แบบแค็ปเปิดได้และ รุ่น V-Cross ปิกอัพขับเคลื่อน 4 ล้อ ออกจำหน่ายรวมถึงเปิดโรงงานใหม่ ณ นิคมอุตสาหกรรมเกตเวย์ จ.ฉะเชิงเทรา เพื่อรองรับกำลังการผลิตที่เพิ่มขึ้น และตอบสนองความต้องการของตลาด แถมยังสร้างกระแส “อีซูซุดีแมคซ์ ฟีเวอร์” อีกครั้งด้วยสถิติยอดจำหน่ายสูงสุด 15,000 คัน ใน 3 วัน ถึงแม้จะเจอเหตุการณ์มหาอุทกภัยครั้งใหญ่ของประเทศ ก็ตาม
ในช่วงปี พ.ศ. 2555 ISUZU มียอดการผลิตรถทุกรุ่นในประเทศไทยครบ 3 ล้านคัน พร้อมทั้งเปิดตัวรุ่น X-Series และรุ่นปรับปรุงใหม่ของ ISUZU D-MAX รุ่นปกติ (เปิดตัว 3 ธันวาคม พ.ศ.2555) ทั้งเสาอากาศแบบครีบฉลาม เครื่องเล่น DVD 7 นิ้วใหม่ ISUZU Media Solutions พร้อมระบบนำทางแบบ Built-In จากเดิมเป็น KENWOOD และกุญแจ Genius Entry (ในรุ่น X-Series)

22 พฤศจิกายน พ.ศ. 2556 เปิดตัวรุ่น ISUZU D-MAX Super Daylight  ติดตั้งไฟส่องสว่างเวลากลางวัน LED Daytime Running Light เป็นอุปกรณ์มาตรฐานและยังแนะนำรุ่น Spark ปิกอัพตอนเดียวขับเคลื่อน 4 ล้อ และเครื่องยนต์ 3.0 Ddi VGS Turbo ขับเคลื่อน 2 ล้อ เป็นทางเลือกสำหรับผู้ที่ต้องการกำลังเป็นพิเศษ หนึ่งปีให้หลังเพิ่มออพชั่นความสบายด้วยระบบกุญแจ Genius Entry และปุ่ม Push Start และเสาอากาศครีบฉลามสีเดียวกับตัวรถ พร้อมเพิ่มถุงลมนิรภัยคู่หน้า (ตั้งแต่รุ่น Z, L, S, B และ Chassis Cab) (เปิดตัว 29 กันยายน พ.ศ.2557)

โดยมีขุมพลัง ISUZU Super Commonrail ให้เลือกถึง 3 ขนาดตั้งแต่เครื่องยนต์ดีเซลเทอร์โบแปรผัน 2.5 ลิตร 4JK1-TCX 136 แรงม้าที่ 3,600 รอบ/นาที แรงบิด 320 นิวตันเมตรที่ 1,800-2,800 รอบ/นาที และพัฒนาเครื่องยนต์ดีเซลเทอร์โบแปรผัน 3.0 ลิตร รหัส 4JJ1-TCX แรงสุด 177 แรงม้าที่ 3,600 รอบ/นาที แรงบิด 380 นิวตันเมตรที่ 1,800-2,800 รอบ/นาที พร้อมเกียร์อัตโนมัติ 5 สปีดพร้อมระบบ Rev-Tronic และเกียร์ธรรมดา 5 สปีด ส่วนเครื่องยนต์ดีเซลเทอร์โบ 2.5 ลิตร รหัส 4JK1-TC 116 แรงม้าที่ ที่ 3,600 รอบ/นาที แรงบิด 280 นิวตันเมตรที่ 1,800-2,200 รอบ/นาที จับคู่กับเกียร์ธรรมดา 5 สปีด จำหน่ายเช่นเดิม

### รุ่นปรับโฉมใหม่ Blue Power

ISUZU ตอกย้ำการเป็นผู้กำหนดทิศทางของเครื่องยนต์ดีเซล กับ ISUZU D-MAX 1.9 และ 3.0 Ddi Blue Power มาตรฐานใหม่ที่เหนือกว่าคำว่า “ที่สุด” กำลังเครื่องยนต์สูงสุด ประหยัดน้ำมันสูงสุด และค่ามลพิษต่ำสุดในวันที่ 2 พฤศจิกายน พ.ศ. 2558 ด้วยการแนะนำเครื่องยนต์ดีเซลขนาดเล็กสุด 1.9 ลิตร 150 แรงม้าที่ 3,600 รอบ/นาที แรงบิด 350 นิวตันเมตรที่ 1,800-2,600 รอบ/นาที รหัส RZ4E-TC พร้อมระบบส่งกำลัง 6 สปีดทั้งเกียร์ธรรมดา Genius Sport Shiftและเกียร์อัตโนมัติ พร้อมระบบโอเวอร์ไดรฟ์ 2 ตำแหน่งในเกียร์ 5 และ 6 และได้รับความนิยมอย่างท่วมท้นจากผู้ใช้รถในประเทศไทย โดยมาแทนเครื่องยนต์ดีเซลเทอร์โบ 2.5 ลิตร รุ่น 4JK1-TCX 136 แรงม้าและ 4JK1-TC 116 แรงม้า สร้างปรากฎการณ์ที่สื่อมวลชนไทยเรียกว่า “ปรากฏการณ์ อีซูซุบลูเพาเวอร์” ด้วยยอดขายกว่า 200,000 คันในเวลาไม่ถึง 2 ปี พร้อมเครื่องยนต์ดีเซลเทอร์โบแปรผัน 3.0 ลิตร รหัส 4JJ1-TCX แรงสุด 177 แรงม้าที่ 3,600 รอบ/นาที แรงบิด 380 นิวตันเมตรที่ 1,800-2,800 รอบ/นาที พร้อมเกียร์อัตโนมัติ 6 สปีดพร้อมระบบ Rev-Tronic และเกียร์ธรรมดา 5 สปีด Genius Sport Shift พร้อมหน้าตาใหม่ไฟหน้า Projector ฝากระบะท้ายพร้อม Bulit-in Spoilerไฟท้าย LED ท้าทายทุกดีไซน์ด้วยล้ออัลลอยดีไซน์แกร่ง 18 นิ้ว และ 16 นิ้ว และภายในใหญ่สุดด้วยจอสัมผัส 8 นิ้ว และหน้าปัด Super Vision แบบ 3D สวยสง่า พร้อมหน้าจอ Color Display MID และระบบความปลอดภัยทั้งไฟส่องสว่างเวลากลางวัน DRL ระบบบเรก ABS ระบบกระจายแรงเบรก EBD ระบบควบคุมการทรงตัว ESC ระบบป้องการลื่นไหล TCS ถุงลมนิรภัยคู่หน้า กล้องมองหลังพร้อมเส้นกะระยะ Lane Guide ระบบช่วยออกตัวขณะอยู่บนทางลาดชัน HSA (Hill Start Assist) และยังแนะนำรุ่น Spark 4WD พร้อมเครื่องยนต์ใหม่ 3.0 Ddi Blue Power
thumb|246x246px|รุ่นปรับโฉมใหม่ Blue Power
ด้านความทนทานของยอดเครื่องยนต์ 1.9 Ddi Blue Power พิสูจน์แล้วกับการทดสอบสุดหฤโหด ขับโดยผู้ใช้รถ ตัวจริงและเป็นบทพิสูจน์ที่ไม่มีใครเลียนแบบได้ หรือกล้าทำมาก่อน เริ่มจากในปี พ.ศ.2558 ระยะทาง 5,755 กม. วิ่งทั้งวันทั้งคืนไม่ดับเครื่องยนต์ ผ่าน 3 ประเทศ ไทย-ลาว-จีน (อุรุมชี) ผจญกับอุปสรรคต่างๆนานา ทั้งพายุฝน ลมแรง อากาศหนาวขั้นติดลบ ทางเขาลาดชัน ดินถล่ม และการจราจรอันคับคั่งของเมืองใหญ่ แต่ก็สามารถถึงจุดหมาย ณ เมืองอุรุมชี อย่างปลอดภัยและคาราวานน้ำมันถังเดียวเที่ยวไกลสุด คุณหมิง-กวางโจว 1,405 กม. ด้วยน้ำมันถังเดียว กับสถิติสูงสุด 24.38 กม./ลิตร

ปี พ.ศ. 2559 ถือเป็นอีกก้าวหนึ่งที่สำคัญในหน้าประวัติศาสตร์ ISUZU ในประเทศไทย เมื่อยอดการผลิตรถทุกรุ่นในประเทศไทยครบ 4 ล้านคันรวมถึงได้ขยายธุรกิจการจัดจำหน่ายรถปิกอัพ ISUZU D-MAX ออกไปยังประเทศสาธารณรัฐประชาธิปไตยประชาชนลาว และราชอาณาจักรกัมพูชา พร้อมฉลองยอดการผลิตรถอีซูซุครบ 4 ล้านคัน และในวันที่ 26 กันยายน ปีเดียวกัน เปิดตัวรุ่น ISUZU D-MAX V-Cross MAX สปอร์ตออฟโรดสุดหรูพลังดี...เปลี่ยนโลกกับความแรงของเครื่องยนต์ 3.0 Ddi Blue Power พร้อมระบบขับเคลื่อน 4 ล้อ อัจฉริยะ Terrain Command และรุ่นปรับปรุงใหม่ ของ ISUZU D-MAX 1.9 และ 3.0 Ddi Blue Power พร้อมเพิ่มระบบ HDC (Hill Descent Control) ระบบควบคุมความเร็วขณะลงทางลาดชัน นวัตกรรมเพื่อความปลอดภัยมากยิ่งขึ้น เพิ่มออพชั่นเล็กน้อยทั้ง ระบบล็อกความเร็วอัตโนมัติ Cruise Crontrol ไฟหน้า Projector พร้อมวงกลมสีเงิน Silver Ring  และเป็นการกลับมาอีกครั้งของเครื่องเล่น DVD พร้อมจอสัมผัส KENWOOD และ Built-in Navigator ขนาด 7 นิ้ว 

ภารกิจพิสูจน์ความ อึด ถึก ทน ของนวัตกรรมเปลี่ยนโลกอีกครั้ง กับเส้นทางที่ยาวที่สุดกว่าครั้งก่อน ด้วยระยะทาง 6,128 กม. วิ่งทั้งวันทั้งคืนไม่ดับเครื่องยนต์ ผ่านปักกิ่ง (กำแพงเมืองจีน) – ออร์โดส – ซีอาน รวม 80 ชั่วโมง 3 นาที ผ่านสภาพเส้นทางโหดทุกรูปแบบทั้ง ภูเขาลาดชัน หุบเหว ทะเลทรายและทางฝุ่น พายุฝน ลมกรรโชกแรง อากาศหนาวในยามค่ำคืน และร้อนจัดเกินกว่า 40 องศาในช่วงกลางวัน รวมถึงการจราจรอันคับคั่งของเมืองใหญ่ แต่ก็สามารถถึงจุดหมาย ณ เมืองซีอานแบบสบายๆ และปลอดภัย

30 ตุลาคม พ.ศ. 2560 ฉลอง 60 ปีทองอีซูซุ ด้วยการเผยโฉมหล่อ New ISUZU D-MAX Blue Power ทั้งเครื่องยนต์ 1.9 และ 3.0 Ddi Blue Power ขีดสุดแห่งนวัตกรรมเปลี่ยนโลก ที่ได้สร้างปรากฎการณ์ใหม่อีกครั้งด้วยยอดจองภายในงาน 60 ปีทองอีซูซุ 8 ชั่วโมง 1 พันคัน นับเป็นสิ่งอัศจรรย์ที่ไม่มีรถยนต์ยี่ห้อไหนทำได้มาก่อน ด้วยความใหม่ของดีไซน์ด้านหน้าและครั้งแรกกับไฟหน้า Bi-LED ส่องสว่างใหม่ล่าสุด ให้พื้นที่ความสว่างมากขึ้น พร้อม Multifunctional Daylight เติมเต็มความสว่างชัดเจนยิ่งขึ้น ทั้งในเวลากลางวัน และทำหน้าที่เป็นไฟหรี่เวลากลางคืน พร้อมปรับระดับสูงต่ำได้ถึง 4 ระดับ ล้ออัลลอย 18 นิ้วลายใหม่  ตกแต่งภายในด้วยวัสดุผิวสัมผัส Soft Touch ฝาปิดคอนโซลกลาง คิ้วคอนโซลเหนือหน้าปัด และเหนือกล่องเก็บของ พร้อมสัญลักษณ์ D-MAX หรือ V-Cross ที่คอนโซลหน้า พร้อมเครื่องเสียงจอสัมผัสขนาดใหญ่ 8 นิ้ว ISUZU iConnect  Built-in Navigator พร้อมระบบ Air Mirroring รองรับการเชื่อมต่อแบบไร้สายกับสมาร์ทโฟน ผ่าน Wi-Fi Dongle พร้อมจุดเชื่อมต่อ USB  เสียงกระหึ่มสมจริงรอบทิศทางด้วย SURROUND SOUND SYSTEM สูงสุดถึง 8 ลำโพง และ Roof Speaker ลำโพงพิเศษบนเพดาน และในรุ่น X-Series เพิ่มรุ่น Speed Cab 4 ออกจำหน่าย 

ในปี พ.ศ. 2561 จัดแข่งขัน “แชมป์ประหยัดน้ำมันอัจฉริยะ ISUZU Insight Fuel Economy Contest” พิสูจน์ความเป็นสุดยอดนักขับอัจฉริยะระดับประเทศบนเส้นทางปีนัง-มะละกา โดยเปิดแอร์ตลอดเส้นทาง ตอกย้ำสมรรถนะความประหยัดน้ำมันโดยผู้ใช้รถตัวจริงบนเส้นทาง รวม 520.20 กม. ด้วย ISUZU Insight เทคโนโลยีอัจฉริยะหนึ่งเดียวของอีซูซุที่ช่วยพัฒนาการขับขี่ให้ดีขึ้น ปลอดภัยยิ่งขึ้น ประหยัดน้ำมันมากขึ้นและหนึ่งปีถัดมา บอย ปกรณ์ ฉัตรบริรักษ์ พระเอกหนุ่มชื่อดัง “ซูเปอร์ พรีเซนเตอร์อีซูซุ” ขับรถปิกอัพ “ISUZU 1.9 Ddi Blue Power” รุ่น Spacecab Z รถมาตรฐานโรงงาน พร้อมน้ำมันหนึ่งถัง เดินทางจากมหานครเซี่ยงไฮ้สู่เมืองฉางซา ระยะทางรวม 1,212 กิโลเมตร ได้สถิติอัตราประหยัดน้ำมันเชื้อเพลิงโดยเฉลี่ย “24.99 กม./ลิตร” โดยน้ำมัน 1 ถังยังเหลือ

#### D-Max Stealth รุ่นสุดท้ายของเจน 2
วันที่ 19 ตุลาคม พ.ศ. 2561 สั่งลาปิกอัพยอดนิยมแบบทะยานเหนือชั้น ดุดันทุกองศากับการแนะนำรุ่นพิเศษ ISUZU D-MAX Hi-Lander STEALTH โดยชื่อ STEALTH ซึ่งได้รับแรงบันดาลใจจากเครื่องบินรบ STEALTH ที่มีภาพลักษณ์แสดงถึงความแข็งแกร่ง ดุดัน ล้ำสมัยเหนือระดับ ดุดันในทุกองศาจากชุดแต่ง STEALTH BLACK PACKAGE ดีไซน์พิเศษ พร้อมความโดดเด่นด้านสมรรถนะ จากเครื่องยนต์ 1.9 และ *3.0 Ddi Blue Power มีให้เลือกทั้งรุ่น 2 ประตูและ 4ประตู (เครื่องยนต์ 3.0 Ddi Blue Power ในรุ่นพิเศษ STEALTH เปิดตัวในวันที่ 29 มกราคม พ.ศ. 2562) พร้อมปรับลุคใหม่ของสปอร์ตออฟโรด ISUZU D-MAX V-Cross MAX และครั้งแรกของวงการด้วยกระจกมองหลังตัดแสงอัตโนมัติ พร้อมกล้องบันทึกภาพวิดีโอด้านหน้าขณะขับขี่ และตอกย้ำความเป็นแชมป์ออฟโรดกวาดเรียบ 5 ปีซ้อน กับการแข่งขันรถยนต์และรถจักรยานยนต์ ครอสคันทรี่แรลลี่นานาชาติที่ยิ่งใหญ่ที่สุดในเอเชียอย่าง Asia Cross Country Rally และปรับรุ่น Hi-Lander ปกติด้วยล้ออัลลอย 18 นิ้ว ลายใหม่

## รุ่นที่ 3 (RG; พ.ศ. 2562)

### เปิดตัวเป็นครั้งแรก

วันที่ 19 ตุลาคม พ.ศ. 2562 พลานุภาพ...พลิกโลก เกิดขึ้นครั้งแรกของโลกที่เมืองไทยกับ All New ISUZU D-MAX ปิกอัพใหม่หมดที่เหนือกว่าคำว่าปิกอัพ” (Beyond the Pickup) ผลงานความสมบูรณ์แบบล่าสุดจาก DNA แห่งการพัฒนาผลิตภัณฑ์อันยอดเยี่ยมของอีซูซุ ภายใต้แนวคิด BOLD, EMOTIONAL and SMART ดีไซน์ใหม่หมดทุกมิติจากภายนอกจรดภายใน พร้อมขุมพลังใหม่ ISUZU Ddi Blue Power ทั้งเครื่องยนต์ 3.0 ลิตรใหม่ 190 แรงม้า แรงบิด 450 นิวตันเมตร และ เครื่องยนต์ 1.9 ลิตร GEN2 พัฒนาใหม่ 150 แรงม้า แรงบิด 350 นิวตันเมตร รวมถึงออพชั่นใหม่ๆครั้งแรกในวงการกับ กระจกบังลมหน้าแบบ IR Cut ช่วยกรองรังสีอินฟราเรด ป้องกันรังสี UVA และ UVB ช่วยลดอุณหภูมิในห้องโดยสาร พร้อมความใส่ใจต่อสุขภาพ ด้วย High Efficiency Filter ระบบกรองอากาศเข้าห้องโดยสาร สามารถดักฝุ่นละอองขนาดเล็กได้ถึงระดับ PM 2.5 นอกจากนี้ ประกาศอีกหนึ่งความสำเร็จอันยิ่งใหญ่ นั่นคือ วันที่ 1 ตุลาคม พ.ศ. 2562 ยอดจำหน่ายรวมของรถ ISUZU ในประเทศไทยสูงกว่า 4 ล้านคันแล้ว ถึงแม้ว่ารถปิกอัพรุ่นใหม่นี้จะออกจำหน่ายภายใต้สถานการณ์ที่ยากลำบากอย่างยิ่งของตลาดรถยนต์เมืองไทย แต่ ISUZU เชื่อมั่นว่ารถรุ่นใหม่นี้จะได้รับการตอบรับอย่างดียิ่งจากผู้ใช้รถชาวไทย อย่างแน่นอน และในปี 2563 มีการแนะนำ 2 ทางเลือกใหม่ทั้ง All New ISUZU X-Series และ ISUZU D-MAX รุ่น S เกียร์อัตโนมัติ 1.9 และจนถึงทุกวันนี้กลายเป็นรถปิกอัพยอดขายอันดับ 1 สูงสูดในไทย Isuzu ยกระดับความสะดวกสบายในทุกการขับขี่ กับ All-new Isuzu D-Max 2020 - ออลนิว อีซูซุ ดีแมคซ์ ตอบสนองคำเรียกร้องของลูกค้าผู้ใช้รถ โดยเพิ่มรถรุ่นเกียร์อัตโนมัติ ที่มาพร้อมระบบความปลอดภัยครบครันในรถปิกอัพ All new isuzu dmax 2020 “ออลนิว อีซูซุ ดีแมคซ์ พลานุภาพ...พลิกโลก!” (The “All-New Isuzu D-Max…Infinite Potential”)

### ปรับโฉมครั้งที่ 1 (แนวคิด “MY NEW ID..MY NEW ISUZU D-MAX”)
อีซูซุเดินหน้าลุยตลาดรถช่วงปลายปี โชว์ศักยภาพ “ใหม่! พลานุภาพ...ไร้ขีดจำกัด” เผยโฉมรถรุ่นใหม่ครบทุกรุ่น เข้มขึ้น ดุขึ้น นำโดย “ใหม่! อีซูซุดีแมคซ์” ตอกย้ำตัวตนใหม่ภายใต้แนวคิด “MY NEW ID..MY NEW ISUZU D-MAX” ขับเคลื่อนความสมบูรณ์แบบในทุกองศา มาพร้อมเอกลักษณ์ สีเทาโอเพคใหม่! (Islay Gray Opaque) เทรนด์สีใหม่ของวงการยานยนต์โลก “ใหม่! อีซูซุเอ็กซ์-ซีรี่ส์” แรงทะลุไมล์…เร้าใจสไตล์เอ็กซ์ ปรับเพิ่มลุคสปอร์ตยิ่งขึ้น และรถอเนกประสงค์สุดหรู “ออลนิว อีซูซุมิว-เอ็กซ์” ที่เติมเต็มฟังก์ชั่นความปลอดภัยใหม่ในระบบ ADAS โดย “ใหม่! อีซูซุดีแมคซ์” และ “ใหม่! อีซูซุเอ็กซ์-ซีรี่ส์” 

นอกจากนี้ยังมี “ใหม่! อีซูซุเอ็กซ์-ซีรี่ส์”  ปิกอัพสไตล์สปอร์ตเท่ที่มาพร้อมชุดแต่งจัดเต็ม ซึ่งครั้งนี้ได้เพิ่มความสปอร์ตให้โดดเด่นยิ่งขึ้นอีก ทั้งในรุ่น SPEED ให้อารมณ์เรซซิ่งสุดร้อนแรง และรุ่น HI-LANDER สปอร์ตพรีเมี่ยม แฝงเรซซิ่งสปิริตภายใต้ความเรียบหรู สะดวกสบาย และ “ออลนิว อีซูซุมิว-เอ็กซ์” ที่เปิดตัวเมื่อปลายปีที่แล้ว โดยมาพร้อมระบบความปลอดภัยที่เหนือชั้น ตลอดจนระบบช่วยเหลือผู้ขับขี่ ADAS (Advanced Driver Assistance Systems)  โดยเพิ่มเติมฟังก์ชั่นความปลอดภัย ใหม่! Turn Assist with AEB ระบบช่วยเบรกฉุกเฉินอัตโนมัติเมื่อมีรถสวนทางขณะเลี้ยวขวา อีกขั้นของความมั่นใจในทุกการเดินทาง โดยรถแต่ละรุ่นจะเปิดตัวต่อเนื่องตลอดเดือนตุลาคม

อีซูซุดีแมคซ์ พลานุภาพ...ไร้ขีดจำกัด ได้รับการปรับแต่งให้มีเอกลักษณ์โดดเด่นและแตกต่างกันในแต่ละรุ่น  สะท้อนภาพลักษณ์ใหม่แห่งความสปอร์ตหรู  ยกระดับความพรีเมี่ยม สู่มาตรฐานใหม่ของรถปิกอัพระดับ TOP CLASS สีเทาโอเพคใหม่! (Islay Gray Opaque) เทรนด์สีใหม่ของวงการยานยนต์โลก นอกจากนี้ยังมีจุดปรับเปลี่ยนพิเศษในแต่ละรุ่น ได้แก่  รถธงรุ่นล่าสุด ใหม่! อีซูซุวี-ครอส 4x4 (NEW! ISUZU V-CROSS 4x4)  พรีเมี่ยมสปอร์ตออฟโรดที่มาพร้อมความแรงจัด ขับสนุกเร้าใจของเครื่องยนต์ 3.0 ดีดีไอ บลูเพาเวอร์  เติมเต็มความเข้มดุสไตล์สปอร์ตทรงพลังในทุกมิติของรถด้วย ใหม่! กระจังหน้าแบบ Double Dimensions ดีไซน์แบบทูโทน สีเทาดำ และ Black Chrome  พร้อมไฟท้าย ดีไซน์โทนสีเข้ม ใหม่! Front Bumper Guard สีทูโทน พร้อมชุดแต่งสีเทาดำรอบคันที่กระจกมองข้าง ราวหลังคา มือจับประตู บันไดข้าง Fender Lip, Robust Extender เพิ่มความดุดัน ล้ออัลลอยขนาด 18 นิ้ว ดีไซน์ใหม่! แบบ Robust Radius สี Matte Black ห้องโดยสารอารมณ์ใหม่ ผสานความเท่ สปอร์ต และหรูหรา  ด้วยดีไซน์ High-Class & Sporty เน้นสีแบบทูโทน ดำ-น้ำตาล คอนโซลหน้าสีดำ เบาะคู่หน้าดีไซน์ใหม่ เดินด้ายสีน้ำตาลอย่างพิถีพิถัน และพวงมาลัยสัมผัสใหม่ สีทูโทน พร้อมออกแบบให้มิติห้องโดยสารกว้างขวาง โอ่อ่า แบบ Sharp Horizontal Layers คมเข้ม เล่นระดับกับแผงข้างประตู ที่เติมเต็มอารมณ์ด้วยวัสดุตกแต่งพรีเมี่ยม สี Brown Cafe และ Satin Silver เพิ่มความสปอร์ตหรู  เหนือระดับไปอีกขั้น  และจัดวางสิ่งอำนวยสะดวกสบายตามหลัก Usability Design เน้นการใช้งานที่หลากหลาย พร้อมระบบความบันเทิงสมบูรณ์แบบของ ISUZU Ultimate Entertainment อีซูซุดีแมคซ์  (NEW! ISUZU D-MAX) รุ่น CAB 4, HI-LANDER และ   SPACECAB เอกลักษณ์แห่งดีไซน์ที่หรูหรา สะดวกสบาย ตอบรับทุกเป้าหมาย ทุกการใช้งานในทุกด้านของการใช้ชีวิต  เท่ เต็มอารมณ์สปอร์ต  ด้วย ใหม่! กระจังหน้าแบบ Double Dimensions  ดีไซน์แบบทูโทน สี Chrome และ Dark Gray Metallic พร้อมไฟท้ายดีไซน์โทนสีเข้ม และ ใหม่! ล้ออัลลอยขนาด 18 นิ้ว สีทูโทนดีไซน์แบบ Robust Radius ในรุ่น HI-LANDER  ยกระดับการออกแบบภายใน ด้วยการเลือกใช้วัสดุพรีเมี่ยม เติมเต็มความหรูด้วย Piano Black และ Satin Chrome พร้อมพื้นที่ภายในห้องโดยสารที่กว้างขวาง โอ่อ่า แบบ Sharp Horizontal Layers คมเข้ม เล่นระดับกับแผงข้างประตู  เบาะนั่งดีไซน์ใหม่ โอบกระชับ พร้อมเทคโนโลยี COOLMAX  ช่วยลดการสะสมความร้อน เบาะนั่งคู่หน้าเทคโนโลยี AVEC (Anti Vibration Elastic Comfort) ซับแรงสั่นสะเทือน ลดความเมื่อยล้า สะดวกสบายด้วยระบบปรับไฟฟ้า 8 ทิศทางในตำแหน่งที่นั่งคนขับ และ ใหม่! เกียร์อัตโนมัติ ใน HI-LANDER และ CAB 4 ในรุ่น LDA 

สำหรับ  อีซูซุเอ็กซ์-ซีรี่ส์ (NEW! ISUZU X-SERIES) ยนตรกรรมดีไซน์เท่ แรงทะลุไมล์…เร้าใจสไตล์เอ็กซ์ (INFINITE X-LIFE) ขีดสุดความเร้าใจสไตล์สปอร์ตที่มาพร้อมชุดแต่งจัดเต็มสุดร้อนแรง แรงจัดด้วยขุมพลังเครื่องยนต์อีซูซุ 1.9 ดีดีไอ บลูเพาเวอร์ Gen 2 เติมเต็มพลังเรซซิ่งให้กับไลฟ์สไตล์ของคนหัวใจสปอร์ตที่พร้อมไปให้สุดแบบไม่ต้องมีลิมิต! โดยมาพร้อม ใหม่! กระจังหน้าแบบ Double Dimensions โดดเด่นสไตล์สปอร์ตด้วยดีไซน์แบบทูโทนสีดำ Glossy Black ผสานสีแดงเข้ม Garnet Red พร้อมไฟท้ายโทนสีเข้ม โฉบเฉี่ยวไม่ซ้ำใครด้วยสัญลักษณ์ ISUZU สีแดง  รุ่น SPEED   สติกเกอร์คาดหน้า-หลัง ดีไซน์เท่เป็นเอกลักษณ์ สีเทาพร้อมขอบแดงใหม่ Garnet Red คมเข้มสะดุดตา พร้อมสัญลักษณ์ X ที่ด้านหน้า    รุ่น HI-LANDER   สติกเกอร์คาดหน้า-หลัง พร้อมสัญลักษณ์ X ที่ด้านหน้าตกแต่งขอบด้วยสีเงิน Silver-Gray ในรุ่นสีขาว / ตกแต่งขอบด้วยสีทอง Light Gold-Silver ในรุ่นสีดำ ใหม่! ล้ออัลลอยขนาด 18 นิ้ว สีดำ Glossy Black ดีไซน์เท่แบบ Robust Radius เสริมความสปอร์ตพรีเมี่ยม โดดเด่นด้วยสัญลักษณ์ ISUZU สีแดง เข้มเต็มอารมณ์   และ “ออลนิว อีซูซุมิว-เอ็กซ์” (ALL-NEW ISUZU MU-X) …ความสำเร็จใหม่ที่คุณกำหนด ยอดยนตรกรรมอเนกประสงค์ระดับหรู  ที่พร้อมขับเคลื่อนคุณไปสู่ความสำเร็จใหม่ได้ไม่สิ้นสุด เดินหน้าเพิ่มความมั่นใจด้วยเทคโนโลยีเพื่อความปลอดภัยที่เหนือกว่ารถยนต์ในระดับเดียวกัน  ล่าสุดเพิ่ม ใหม่! Turn Assist with AEB ระบบช่วยเบรกฉุกเฉินอัตโนมัติเมื่อมีรถสวนทางขณะเลี้ยวขวา ในระบบช่วยเหลือผู้ขับขี่ ADAS (Advanced Driver Assistance Systems) เทคโนโลยีเพื่อความปลอดภัยล้ำหน้าล่าสุด เพิ่มความมั่นใจในทุกการเดินทาง นอกจากนี้ในรถอีซูซุทุกรุ่นยังได้เพิ่มฟังก์ชั่นใหม่ “เตือนการรับบริการ” เพื่อความสะดวกสบายของลูกค้าในการเข้ารับบริการหลังการขายจากอีซูซุ

### ปรับโฉมครั้งที่ 2 (พ.ศ. 2566)
อีซูซุเจ้าตลาดรถปิกอัพเมืองไทย เปิดตัวรถปิกอัพรุ่นใหม่ “ใหม่! อีซูซุ ดีแมคซ์”เหนือลิมิต…พิชิตโลก “NEW! ISUZU D-MAX” UNLOCK YOUR POTENTIAL ปลดล็อกนิยามใหม่แห่งปิกอัพ จัดเต็มทุกไลน์อัพ มาพร้อมดีไซน์ใหม่ สะกดทุกสายตา ตอบโจทย์ทุกไลฟ์สไตล์ พร้อมกระตุ้นตลาดรถยนต์ปลายปี ท่ามกลางแขกผู้มีเกียรติทั้งในเมืองไทยและต่างประเทศ รวมทั้งผู้จำหน่ายอีซูซุ ลูกค้าพิเศษ “อีซูซุ ซูเปอร์แฟน” และสื่อมวลชนหลากหลายสาขาที่มาร่วมงานอย่างคับคั่งกว่า 1,000 คน ณ ICON HALL ชั้น 7 ศูนย์การค้า ICON SIAM


File:2023 Isuzu D-Max Spacecab 1.9 Ddi L.jpg|ปรับโฉมครั้งที่ 2
File:Isuzu d-max 2024 2doors.jpg|ปรับโฉมครั้งที่ 2 ในรุ่น Hi-lander


กลุ่มตรีเพชร โดย มร. ทาคาชิ ฮาตะ กรรมการผู้จัดการ บริษัท ตรีเพชรอีซูซุเซลส์ จำกัด กล่าวว่า “เมื่อเดือนตุลาคมที่ผ่านมา อีซูซุได้ตอกย้ำความสำเร็จในการเป็นแบรนด์รถปิกอัพอันดับ 1 ของเมืองไทย ด้วยการเปิดตัวรถ “ใหม่! อีซูซุ ดีแมคซ์” เหนือลิมิต…พิชิตโลก “NEW! ISUZU D-MAX” UNLOCK YOUR POTENTIAL มาพร้อมดีไซน์ใหม่ สะกดทุกสายตา ตอบโจทย์ทุก ไลฟ์สไตล์ จัดเต็มทุกไลน์อัพ นำโดย “ใหม่! อีซูซุ วี-ครอส 4x4” “ใหม่! อีซูซุ ดีแมคซ์ ไฮแลนเดอร์ 4 ประตู” “ใหม่! อีซูซุ ดีแมคซ์ ไฮแลนเดอร์ 2 ประตู” รวมถึงรุ่น “ใหม่! อีซูซุ ดีแมคซ์ แค็บโฟร์” และ“ใหม่! อีซูซุ ดีแมคซ์ สเปซแค็บ” ดีไซน์ใหม่ทั้งภายนอกและภายใน พร้อมสีส้มใหม่ Namibu Orange Mica (ส้มนามิบูไมก้า) ด้านหน้าใหม่ตั้งแต่ฝากระโปรงจดกันชนหน้า ราคาตั้งแต่ 650,000 – 1,264,000 บาท นอกจากนี้อีซูซุยังจัดแสดงรถยนต์นั่งอเนกประสงค์สุดหรู “เดอะ นิว มิว-เอ็กซ์” be UNCHARTED…หมุดหมายใหม่กับ Passion ไม่สิ้นสุด ที่มาพร้อมกับเทคโนโลยีเพื่อความปลอดภัยอันชาญฉลาด รวมถึงการตกแต่งบูธภายใต้คอนเซปต์ Sense of Scent ซึ่งจะทำให้ผู้เข้าร่วมชมบูธได้ผ่อนคลายกับกลิ่นหอมสุดพิเศษที่อีซูซุร่วมกับ THANN แบรนด์สปาจากธรรมชาติ พร้อมด้วยรถแต่งพิเศษหลากหลายสไตล์สำหรับผู้ที่ชื่นชอบการแต่งรถ”

#### เปิดตัว Isuzu D-Max MHEV
ในวันที่ 11 ตุลาคม พ.ศ. 2567 ตรีเพชรอีซูซุเซลล์ ประเทศไทย ได้เปิดตัว Isuzu D-Max MHEV โดยได้นำเอารุ่น Hi-Lander 4 ประตูรุ่นย่อย M และ Cab 4 รุ่นย่อย S 6AT มาติดตั้งระบบ Mild-Hybrid ในเครื่องยนต์ 1.9 ลิตรดีเซล เพิ่มดังนี้

* ติดตั้งแบตเตอรี่ไฟฟ้าสําหรับระบบ Mild-Hybrid ขนาด 48 โวลต์ 8.4 แอมป์ ความจุ 370 วัตต์-ชั่วโมง

* มอเตอร์ไฟฟ้าเสริมการขับเคลื่อนขณะออกตัวและเร่งแซง พร้อมระบบแปลงพลังงานที่สูญเสียในขณะถอนคันเร่งหรือเบรกเป็นพลังงานไฟฟ้า

สำหรับการวางจำหน่ายบุคคลทั่วไปนั้น สามารถเป็นเจ้าของได้เฉพาะ Hi-Lander 4 ประตูรุ่นย่อย M เท่านั้น

#### รุ่นปี 2567 เพิ่มรุ่นย่อย และเปลี่ยนเครื่องยนต์จาก 1.9 Ddi Blue Power เป็น 2.2 Ddi MAXFORCE
วันที่ 20 พฤศจิกายน 2567 อีซูซุส่งเครื่องยนต์ดีเซล 2.2 Ddi MAXFORCE พร้อมเกียร์อัตโนมัติ 8 สปีด แบบ REV TRONIC มาแทนเครื่องยนต์ 1.9 Ddi Blue Power ในทุกรุ่น ยกเว้น X-SERIES และ D-Max MHEV ซึ่ง มร. ทาคาชิ ฮาตะ กรรมการผู้จัดการ บริษัท ตรีเพชรอีซูซุเซลส์ จำกัด กล่าวว่า อีซูซุ ได้พัฒนาเครื่องยนต์ดีเซลใหม่ 2.2 Ddi MAXFORCE ให้เป็นเครื่องยนต์ใหม่ของอนาคต โดยจุดเด่นสมรรถนะสูงมากทั้งในเรื่องของแรงม้าและแรงบิด รวมถึงความประหยัดน้ำมันและ เป็นมิตรต่อสิ่งแวดล้อม แต่ยังคงรักษาความเป็น DNA ของ ISUZU ไว้อย่างครบถ้วน ไม่ว่าจะเป็นความแข็งแรงของเครื่องยนต์และการดูแลรักษาง่าย

โดยเครื่องยนต์ 2.2 Ddi MAXFORCE ใช้รหัสเครื่องยนต์ RZ4F-TC จำนวน 4 สูบ 16 วาล์ว DOHC แถวเรียง ขนาดความจุ 2,164 ซีซี. ความกว้างกระบอกสูบ 83 มิลลิเมตร ระยะช่วงชัก 100 มิลลิเมตร อัตราส่วนกำลังอัด 15.9:1 พร้อม Intercooler และเทอร์โบแปรผันแบบไฟฟ้า Electronic VGS ให้พละกำลังที่ 163 แรงม้า ที่ 3,600 รอบ/นาที และแรงบิดสูงสุด 400 นิวตัน-เมตร ที่ 1,600 - 2,400 รอบ/นาที ส่งกำลังด้วยเกียร์ธรรมดา 6 จังหวะของ Aisin รหัส MVL6K และเกียร์อัตโนมัติ 8 จังหวะ ของ Aisin รหัส LB500 มีอัตราการปล่อยก๊าซ CO2 ที่ 165 กรัม/กิโลเมตร  อัตราสิ้นเปลืองตาม ECO Sticker ในรุ่น Hi-Lander 4 ประตู 6MT ที่ 17.85 กิโลเมตร/ลิตร

พร้อมทั้งนี้ได้เปลี่ยนกล่องควบคุม ECM ใหม่ แบบ Multi-Core มีผลทั้งเครื่องยนต์ 2.2 Ddi MAXFORCE และ 3.0 Ddi MAXFORCE (ชื่อเดิมของ 3.0 Ddi Blue Power)

โดยในรุ่นปีนี้ ได้เพิ่ม 2 รุ่นย่อยใหม่ Spark 4x4 เครื่องยนต์ 3.0 Ddi MAXFORCE เกียร์อัตโนมัติ 6 สปีด และ V-Cross 3.0 ZP 4×4 เกียร์อัตโนมัติ 6 จังหวะ และเพิ่มสีใหม่ สีเทา Elbrus Grey Opaque

#### รุ่นปี 2568 ปรับโฉมกระจังหน้า และไฟท้ายใหม่, X-SERIES เปลี่ยนเครื่องยนต์ 2.2 ลิตร
ในวันที่ 21 ตุลาคม พ.ศ. 2568 ตรีเพชรอีซูซุเซลล์ ประเทศไทย ได้เปิดตัวรุ่นปี 2568 ใหม่ โดยการเปลี่ยนแปลงหลักๆ ในปีนี้ ได้เปลี่ยนกระจังหน้า พร้อมไฟหน้า ดีไซน์ใหม่ และไฟท้าย LED แบบ Clear Lens แต่สำหรับในรุ่นปกตินั้นจะได้เปลี่ยนกันชนท้าย บันไดข้าง และเบาะนั่ง เป็นดีไซน์ใหม่

ส่วนในออปชั่น ทั้งในรุ่น V-Cross รุ่นย่อย M และ Hi-Lander 4 ประตูรุ่นย่อย M ยังได้เพิ่มพวงมาลัยพาวเวอร์ไฟฟ้า , เพิ่มกล้อง 360 องศา , ปรับปรุงระบบ ADAS เพิ่มความปลอดภัยเพิ่มอีก 4 อย่างดังนี้

* ระบบช่วยควบคุมรถให้อยู่ในเลน LKAS (Lane Keep Assist System)
* ระบบช่วยควบคุมทิศทางของรถตามรถคันหน้า TJA (Traffic Jam Assist)
* ระบบช่วยควบคุมรถให้อยู่ในเลนในสถานการณ์ฉุกเฉิน ELK (Emergency Lane Keeping)
* ระบบแจ้งเตือนเมื่อรถออกนอกเลนพร้อม LDW (Lane Departure Warning) พร้อมระบบดึงพวงมาลัยกลับ LDP (Lane Departure Prevention)

และในรุ่น X-SERIES ยังได้เพิ่มลายสติ๊กเกอร์ใหม่ , เปลี่ยนสเกิร์ตหน้า หลัง และด้านข้าง แต่เฉพาะในรุ่นย่อย Hi-Lander X-SERIES ที่เพิ่มสปอร์ตบาร์ที่กระบะท้าย และเปลี่ยนล้ออัลลอยใหม่ พร้อมทั้งนี้ ยังเปลี่ยนเครื่องยนต์ใหม่เป็นเครื่องยนต์ 2.2 Ddi MAXFORCE

ทั้งนี้ ยังได้ทำการยุติการจำหน่ายในรุ่นย่อย ZP ในทุกรุ่น และในรุ่น 2 ประตู Hi-Lander X-SERIES

#### รุ่นปี 2569 เพิ่มรุ่น V-Cross เครื่องยนต์ 2.2 ลิตร
ในวันที่ 27 กุมภาพันธ์ พ.ศ. 2569 ISUZU ขยายไลน์อัพเอาใจสายลุย เพิ่มเครื่องยนต์ 2.2 Ddi MAXFORCE ใน New! ISUZU V-CROSS 4x4 และ MU-X THE NEXT PEAK 4WD

* เพิ่มทางเลือก ขุมพลัง 2.2 Ddi MaxForce ขับเคลื่อน 4 ล้อ รุ่น V-Cross 4 ประตู 2.2 Z 8AT 4×4

### Isuzu DRAGON MAX

บริษัท ตรีเพชรอีซูซุเซลส์ จำกัด ได้แนะนำรถ Isuzu DRAGON MAX ซึ่งเป็นงานแปลงพร้อมบูรณะ “Restomod” (มาจาก “Restoration” และ “Modernization”) ของ Isuzu Faster Z รหัสตัวถัง TFR ในโฉมปี 1988 ตามคอนเซปต์ “ความยิ่งใหญ่ในอดีต ผสานนวัตกรรมแห่งอนาคต” เพื่อเป็นการสร้างกระแสของขุมพลัง 2.2 Ddi MaxForce โดยรถยนต์รุ่นดังกล่าว

โดย Isuzu DRAGON MAX เป็นการนำเอารถอีซูซุ ฟาสเตอร์ รุ่นที่ 3 (รหัสตัวถัง TF) หรือเรียกติดปากว่ารุ่น TFR รุ่น Spacecab มาปรับโฉมรอบคันให้ทันดูสมัยขึ้น ด้วยชุดไฟ LED ทรงกล่อง ไฟท้าย LED พร้อมชุดสเกิร์ตรอบคัน เสริมด้วยล้ออัลลายก้านห่าง โชว์ชุดเบรกจาก Brembo ส่วนในด้านงานวิศวกรรม มีการเปลี่ยนขุมพลังจากเครื่องยนต์รหัส 4JA1 ดีเซล 2.5 ลิตร 87 แรงม้า 172 นิวตันเมตร เป็นเครื่องยนต์รหัส RZ4F-TC ดีเซล 2.2 ลิตร พ่วงระบบเทอร์โบ แต่ได้มีปรับจูนพิเศษเพื่อเพิ่มพละกำลัง ส่งผลทำให้มีพละกำลังสูงสุดอยู่ที่ 220 แรงม้า และแรงบิดสูงสุด 550 นิวตันเมตร ซึ่งการปรับจูนครั้งนี้ ถือเป็นการได้แสดงขีดความสามารถในการต่อยอดของเครื่องยนต์ตระกูล MAXFORCE ใหม่ โดยดัดแปลงเพียงคันแรกและคันเดียวในโลก

ซึ่งต่อมา ได้นำรถคันนี้ ไปจัดแสดงภายในบูธอีซูซุ ในงาน Bangkok International Motor Show 2025 ณ อิมแพ็คชาเลนเจอร์ฮอลล์ 1-3 อิมแพ็ค เมืองทองธานี เมื่อวันที่ 26 มีนาคม 2025 – 6 เมษายน 2025 ที่ผ่านมา

### อีซูซุ ดีแมคซ์ อีวี
รถปิกอัพไฟฟ้า “อีซูซุ ดีแมคซ์ อีวี” คันแรกของอีซูซุ ได้จัดโชว์ต่อสาธารณชนในฐานะรถต้นแบบ ในงาน Bangkok International Motor Show ครั้งที่ 45 ในประเทศไทยเมื่อเดือนมีนาคม 2024 และหลังจากนั้น อีซูซุได้เริ่มการผลิตรถจากโรงงานอีซูซุสำโรง จังหวัดสมุทรปราการ ในประเทศไทย โดยเริ่มจากรุ่นพวงมาลัยซ้ายและส่งออกไปยังประเทศหลัก ๆ ในยุโรป เพื่อจำหน่ายในไตรมาสที่ 3 ของปี 2568 และการผลิตรถรุ่นพวงมาลัยขวา จะมีกำหนดการผลิตในขึ้นช่วงปลายปี 2568 

โดยในรุ่นนี้ จะเป็นแบตเตอรี่ชนิดลิเธียมไอออน ความจุ 66.9 กิโลวัตต์-ชั่วโมง มี 2 มอเตอร์ไฟฟ้า หน้า-หลัง ระบบขับเคลื่อน 4 ล้อแบบ Full-Time ให้พละกำลังรวม 130 กิโลวัตต์ (190 แรงม้า) แรงบิตสูงสุด 325 นิวตันเมตร พิสัยระยะทางสูงสุด 361 กิโลเมตร ตามมาตรฐาน WLTP และรองรับการชาร์จสูงสุด 50 กิโลวัตต์
ไฟล์:Isuzu D-Max EV Concept front view.png|อีซูซุ ดีแมคซ์ อีวี (รถต้นแบบ)
ไฟล์:2025 Isuzu D-Max EV Front.jpg|อีซูซุ ดีแมคซ์ อีวี


## ยอดขาย

## อ้างอิง

หมวดหมู่:รถอีซูซุ